./data/phi0474/phi012/phi0474.phi012.perseus-lat2.xml
M. Tullius Cicero
arguis occisum esse a C  Rabirio L  Saturninum  at id C 				Rabirius multorum testimoniis, Q  Hortensio copiosissime defendente, antea falsum				esse docuit; ego autem, si mihi esset integrum, susciperem hoc crimen, agnoscerem,				confiterer  Vtinam hanc mihi facultatem causa concederet ut possem hoc praedicare,				C  Rabiri manu L  Saturninum, hostem populi Romani, interfectum!—nihil me				clamor iste commovet sed consolatur, cum indicat esse quosdam civis imperitos sed				non multos  numquam, mihi credite, populus Romanus hic qui silet consulem				me fecisset, si vestro clamore perturbatum iri arbitraretur  quanto iam				levior est acclamatio! quin continetis vocem indicem stultitiae vestrae,				testem paucitatis!